
RAPORT

asupra proiectului de Lege pentru ratificarea Acordului între România şi Organizaţia Europeană 

pentru Cercetări Nucleare (CERN) privind statutul de candidat la aderarea la CERN, 

semnat la Geneva la 11 februarie 2010 

(PL.x. 397/2010)


1. În baza prevederilor art. 95 din Regulamentul Camerei Deputaţilor, republicat, cu modificările şi completările ulterioare, cu adresa nr. PL.x. 397 din 1 septembrie 2010, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege pentru ratificarea Acordului între România şi Organizaţia Europeană pentru Cercetări Nucleare (CERN) privind statutul de candidat la aderarea la CERN, semnat la Geneva la 11 februarie 2010.


Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru politică externă, Comisia pentru industrii şi servicii, precum şi avizul Consiliului Legislativ.

Proiectul de Lege are ca obiect de reglementare ratificarea Acordului între România şi Organizaţia Europeană pentru Cercetări Nucleare (CERN) privind statutul de candidat la aderarea la CERN, semnat la Geneva la 11 februarie 2010. 

2. În funcţie de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 17 deputaţi, din totalul de 31 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, cu modificările şi completările ulterioare, la dezbaterea proiectului de Lege au participat ca invitaţi: domnul Kiraly Andrei Gheorghe – secretar de stat în cadrul Ministerului Educaţiei, Cercetării, Tineretului şi Sportului şi domnul Dragoş Mihael Ciuparu – vicepreşedintele Autorităţii Naţionale pentru Cercetare Ştiinţifică. 

5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată.


În urma dezbaterii, în şedinţa din 22 septembrie 2010, Comisia a propus, cu unanimitatea voturilor celor prezenţi, adoptarea proiectului de lege, cu amendamentele din Anexă. 

ANEXĂ

I. Amendamente admise

	Nr.

crt.
	Text 

propunere legislativă
	Text propus de Comisie

(autorul amendamentului)
	Motivare

	1.
	Titlul Legii: Lege pentru ratificarea Acordului între România şi Organizaţia Europeană pentru Cercetări Nucleare (CERN) privind statutul de candidat la aderarea la CERN, semnat la Geneva la 11 februarie 2010 
	Text nemodificat.
	Respectarea normelor de tehnică legislativă.

	2. 
	Art. 1 – Se ratifică Acordului între România şi Organizaţia Europeană pentru Cercetări Nucleare (CERN) privind statutul de candidat la aderarea la CERN, semnat la Geneva la 11 februarie 2010.
	Art. 1 – Se ratifică Acordului între România şi Organizaţia Europeană pentru Cercetări Nucleare (CERN) privind statutul de candidat la aderarea la CERN, semnat la Geneva la 11 februarie 2010, definit în continuare Acord. 
	Pentru unitate terminologică. 

	3.
	Art. 2 – Contribuţia financiară a României este suportată în întregime de la bugetul de stat, prin bugetul Ministerului Educaţiei, Cercetării, Tineretului şi Sportului – Autoritatea Naţională pentru Cercetare Ştiinţifică. În conformitate cu Regulamentul CERN contribuţia financiară are valori anuale diferenţiate ce cresc gradual conform art. II, punctul 2 din Acord. Pentru anul 2010 contribuţia financiară a României este de 3.232.200 CHF, echivalentul în lei la cursul BNR din data efectuării plăţii, suma ce va fi suportată din bugetul aprobat pe 2010 al Ministerului Educaţiei, Cercetării, Tineretului şi Sportului. 
	Art. 2 – Contribuţia financiară a României este suportată în întregime de la bugetul de stat, prin bugetul Ministerului Educaţiei, Cercetării, Tineretului şi Sportului – Autoritatea Naţională pentru Cercetare Ştiinţifică. În conformitate cu Regulamentul CERN, contribuţia financiară are valori anuale diferenţiate ce cresc gradual conform art. II pct. 2 din Acord. Pentru anul 2010 contribuţia financiară a României este de 3.232.200 franci elveţieni, echivalentul în lei la cursul BNR din data efectuării plăţii, suma ce va fi suportată din bugetul aprobat pe anul 2010 al Ministerului Educaţiei, cercetării, Tineretului şi Sportului.
	Pentru corectitudine. 

	4.
	Art. 3 – Ministerul Educaţiei, Cercetării, Tineretului şi Sportului este autoritatea desemnată să reprezinte România în aplicarea Acordului. 
	Text nemodificat.
	

	5. 
	Art. 4 – Reprezentarea României la şedinţele Consiliului CERN şi la reuniunile Comitetelor sale se asigură astfel:

a) Ministerul Educaţiei, Cercetării, Tineretului şi Sportului prin Autoritatea Naţională pentru Cercetare Ştiinţifică nominalizează un reprezentant ştiinţific, un alt reprezentant, precum şi un consilier în Consiliul CERN, conform art. II din Acord. Aceştia asigură participarea României în cadrul Comitetului Financiar, iar reprezentantul ştiinţific asigură participarea României în cadrul Comitetului de Politici Ştiinţifice; 
b) Ministerul Educaţiei, Cercetării, Tineretului şi Sportului prin Autoritatea Naţională pentru Cercetare Ştiinţifică nominalizează reprezentantul în Consiliul CERN şi Comitetul Financiar, la propunerea sa, sau după caz, la propunerea Ministerului Finanţelor Publice, conform art. II din Acord;

c) Ministerul Educaţiei, Cercetării, Tineretului şi Sportului prin Autoritatea Naţională pentru Cercetare Ştiinţifică nominalizează la propunerea Ministerului Economiei, Comerţului şi Mediului de Afaceri reprezentantul pentru relaţia cu mediul economic, conform art. II din Acord.
	Art. 4 – Reprezentarea României la şedinţele Consiliului CERN şi la reuniunile comitetelor sale se asigură astfel:

a) Ministerul Educaţiei, Cercetării, Tineretului şi Sportului prin Autoritatea Naţională pentru Cercetare Ştiinţifică nominalizează un reprezentant ştiinţific, un alt reprezentant, precum şi un consilier în Consiliul CERN, conform art. II din Acord. Aceştia asigură participarea României în cadrul Comitetului Financiar al CERN, iar reprezentantul ştiinţific asigură participarea României în cadrul Comitetului de Politici Ştiinţifice al CERN; 

b) Ministerul Educaţiei, Cercetării, Tineretului şi Sportului, prin Autoritatea Naţională pentru Cercetare Ştiinţifică nominalizează reprezentantul în Consiliul CERN şi Comitetul Financiar al CERN, la propunerea sa sau, după caz, la propunerea Ministerului Finanţelor Publice, conform art. II din Acord;

c) Text nemodificat.
	Pentru corectitudine şi claritatea normei.

	6.
	Art. 5 – (1) Finanţarea activităţilor de cercetare-dezvoltare ale instituţiilor din România la programele şi proiectele CERN derulate pe baza protocoalelor specifice încheiate se realizează din bugetul Planului Naţional de Cercetare, Dezvoltare şi Inovare, conform reglementărilor specifice în vigoare.
(2) Achiziţionarea de către CERN a oricăror bunuri şi servicii, precum şi activităţile de import şi export în şi din România, de către sau în numele CERN, în exercitarea activităţilor sale oficiale, se realizează conform reglementărilor Uniunii Europene în materie. 
(3) În conformitate cu art. II, pct. 1, lit. d din Acord, achiziţiile din România sau din alt stat membru al Uniunii Europene efectuate în România de către CERN şi importul de bunuri realizat în România de către CERN sunt scutite de orice taxe, impozite şi alte cheltuieli suplimentare, inclusiv de taxa pe valoarea adăugată potrivit reglementărilor Uniunii Europene în materie şi prevederilor legislaţiei fiscale române. Aplicarea scutirii de taxă pe valoarea adăugată pentru achiziţiile efectuate de CERN din România şi/sau din alt stat membru al Uniunii Europene se realizează conform normelor aprobate prin ordin al ministrului finanţelor publice.

(4) Conducerea activităţilor menţionate la alin. (1) se realizează de către Institutul de Fizică Atomică pe bază de contract de finanţare încheiat cu Autoritatea Naţională pentru Cercetare Ştiinţifică, în condiţiile legii. 
	Art. 5 – (1) Text nemodificat. 
(2) Text nemodificat. 

(3) În conformitate cu art. II pct. 1 lit. d din Acord, achiziţiile din România sau din alt stat membru al Uniunii Europene efectuate în România de către CERN şi importul de bunuri realizat în România de către CERN sunt scutite de orice taxe, impozite şi alte cheltuieli suplimentare, inclusiv de taxa pe valoarea adăugată potrivit reglementărilor Uniunii Europene în materie şi prevederilor legislaţiei fiscale române. Aplicarea scutirii de la taxa pe valoarea adăugată pentru achiziţiile efectuate de CERN din România şi/sau din alt stat membru al Uniunii Europene se realizează conform normelor aprobate prin ordin al ministrului finanţelor publice.

(4) Text nemodificat. 


	Pentru corectitudine şi claritatea normei.


PAGE  
2

_954825756.unknown

